open-index/open-wikipedia-markdown huggingface dataset:
Onnen saari

**Onnen saari** on Maunu Kurkvaaran ohjaama elokuva vuodelta 1955. Elokuvan tapahtumat sijoittuvat jatkosodan aikaan ja elokuvan ulkokuvauksia tehtiin Bornholmin saarella. Vuonna 1956 Kurkvaara teki elokuvasta uuden, täydennetyn version, jota esitettiin nimellä *[[Ei enää eilispäivää]]*.

Arvostelijat moittivat elokuvaa keskeisen johtoaiheen puutteesta eivätkä olleet tyytyväisiä filmin kuvaukseen, jota pidettiin latteana ja mielikuvituksettomana. Elokuvan yleisömenestys oli huono.

## Juoni

Nuori sotilas Olavi Laitinen palaa haavoituttuaan mielessään takaisin rauhanaikaiseen purjehdusretkeen, jonka hän teki parin ystävänsä kanssa. Myrsky ajoi heidät saarelle, jossa Olavi rakastui saaren kaunottareen Birteen. Lähtiessään hän lupaa palata takaisin saarelle mutta sodan syttyminen estää paluun ja hän on vain kirjeenvaihdossa Birten kanssa. Elokuvan kertomus palaa sitten nykyhetkeen ja selviää, että Olavin ennen haavoittumistaan saama kirje kertoi Birten kuolleen. Olavi toipuu sairaalassa vammoistaan mutta henkisesti hän on murtunut palatessaan rintamalle.

## Näyttelijät

## Lähteet
Ei enää eilispäivää

**Ei enää eilispäivää** on Maunu Kurkvaaran ohjaama elokuva vuodelta 1957. Elokuvan tapahtumat sijoittuivat jatkosodan aikaan ja elokuva oli uusi täydennetty versio Kurkvaaran vuonna 1955 valmistuneesta elokuvasta *[[Onnen saari]]*. Kurkvaara kuvasi kesällä 1956 Lahdessa elokuvan alkuun uuden kehyskertomuksen ja rakensi elokuvan lopun uudestaan. Elokuvan uudet kohtaukset sijoittuivat sairaalaympäristöön.

Elokuvan yleisömenestys oli vielä heikompi kuin alkuperäisellä *Onnen saari* -elokuvalla vaikka kriitikoiden mielestä elokuvan rakenne ja juoni olivatkin muutosten myötä selkeytyneet.

## Juoni

Alikersantti Olavi Laitinen saa rintamalle kirjeen joka järkyttää häntä niin että hän kävelee vihollisen tulitukseen ja haavoittuu. Sairaalassa hän toipuu vammoistaan mutta on yhä sulkeuutnut. Olavi palaa sairaalassa ollessaan mielessään takaisin rauhanaikaisiin purjehdudretkeen jonka hän teki parin ystävänsä kanssa. Myrsky ajoi heidät saarelle jossa Olavi rakastui saaren kaunottareen Birteen. Hän lupaa lähtiessään palata takaisin saarelle mutta sodan syttyminen estää paluun ja hän on vain kirjeenvaihdossa Birten kanssa. Elokuvan kertomus palaa sitten nykyhetkeen ja selviää että kirje jonka Olavi sai ennen haavoittumistaan kertoi Birten kuolleen. Olavi toipuu sairaalassa vammoistaan mutta henkisesti hän on murtunut palatessaan rintamalle.

## Näyttelijät

## Lähteet
Luokkakokous 2 – Polttarit

**Luokkakokous 2 – Polttarit** on vuonna 2016 ensi-iltansa saanut Taneli Mustosen ohjaama suomalainen komediaelokuva. Se on jatko-osa vuoden 2015 elokuvalle *[[Luokkakokous (vuoden 2015 elokuva)|Luokkakokous]]*. Elokuvan pääosissa jatkavat näyttelijät Aku Hirviniemi, Sami Hedberg ja Jaajo Linnonmaa.

Elokuvan traileri julkaistiin 12. elokuuta 2016. Elokuva sai ensi-iltansa 2. marraskuuta 2016. Elokuvasarjan kolmas osa Luokkakokous 3 – Sinkkuristeily, jonka ohjaa Renny Harlin, sai ensi-iltansa vuonna 2021.

## Näyttelijät

## Tuotanto
*Luokkakokous 2* perustuu tanskalaiselokuvaan *Klassefesten 2*. Sen käsikirjoitus noudattaa samaa juonta, mutta sitä on sovitettu, jotta suomalaiset hahmot sopisivat elokuvan maailmaan. Elokuvan esituotanto ja Mustosen aiemman elokuvan *[[Bodom (vuoden 2016 elokuva)|Bodomin]]* jälkituotanto tehtiin samaan aikaan vuonna 2016.

Elokuva kuvattiin huhti-toukokuussa 2016. Sitä kuvattiin muun muassa Hämeenlinnassa, Vanajanlinnassa ja Helsingissä. Elokuvaa leikattiin kuvausten aikana, joten elokuvan raakaleikkaus oli valmis vain viikkoa kuvausten päättymisen jälkeen.

## Vastaanotto

Elokuva keräsi vähemmän katsojia kuin edeltäjänsä. Jaajo Linnonmaa uskoo, että syynä tähän oli se, että he osasivat "vähän näytellä" ja yrittivät tuoda tarinaan tunnetta.

## TV-esitykset

## Lähteet
Wang Zhelin

**Wang Zhelin** (; s. 20. tammikuuta 1994 Fuzhou) on kiinalainen koripalloilija, pelipaikaltaan sentteri. Hän edustaa kotimaansa CBA-liigassa pelaavaa Fujian Sturgeonsia.

Memphis Grizzlies varasi Wangin vuoden  toisella kierroksella. Häntä aiemmin varattiin myös toinen kiinalaislupaus Zhou Qi.

Wang debytoi Kiinan maajoukkueessa 18-vuotiaana vuonna 2012. Hän edustaa maataan vuoden 2016 Rion olympiaturnauksessa.
 
## Lähteet
Ntare IV

**Ntare IV Rutaganzwa Rugamba** oli Burundin kuningas eli *Mwemi* vuodet 1796–1850. 

Ntare IV seurasi hallitsijana isäänsä, kuningas Mwambutsa I:tä. Ntare IV:n hallituskaudella Burundin pinta-ala kaksinkertaistui. Häntä seurasi hallitsijana hänen poikansa Mwezi IV, jonka hallituskaudella Burundi joutui Saksan siirtomaaksi.
Tänään olet täällä

**Tänään olet täällä** on Maunu Kurkvaaran ohjaama elokuva vuodelta 1966. Suurin osa elokuvasta kuvattiin ulkomailla Espanjan Ibizalla, Marokossa, Etelä-Ranskassa ja Tukholmassa. Suomessa kuvattiin vain joitain kohtauksia Lapissa ja Helsingissä.

Kriitikot pitivät elokuvan juonta tyhjänä ja banaalina mutta kiittivät hyvälaatuista värikuvausta. Elokuvan yleisömenestys oli alle keskitason ja elokuva oli tappiollinen.

## Juoni

Ibizalla asuva joukko suomalaisia kokoontuu taiteilija Nitan järjestämiseen juhliin. Nitan poikaystävä Heka lähtee Suomeen hakemaan perintöään. Miestään Ibizalla odottava Sole saa kuulla että hänne miehensä on kuollut auto-onnettomuudessa. Ruotsalainen Lena ja suomalainen Kari seurustelevat ja matkustavat laivalla Marokkoon. Elokuvan lopussa Sole on palannut Helsinkiin. Lena ja Kari ovat eronneet ja Lena palannut Tukholmaan. Hän odottaa Karin lasta ja aikoo tehdä abortin Helsingissä. Helsingissä hän kuitenkin muuttaa mielensä ja jää lopussa leikkimään puistossa Solen lasten kanssa.

## Näyttelijät

## Lähteet
Fiat Fiorino (2013)

**Fiat Fiorino** (Typ 327) on Fiat Professionalin vuodesta 2013 lähtien valmistama pakettiautomalli, joka perustuu vuonna 2010 esiteltyyn brasilialaiseen Fiat Unoon. Mallia myydään Etelä-Amerikassa ja Meksikossa, jossa nimenä on **Ram ProMaster Rapid**. Se korvasi markkinoille tullessaan alkuperäiseen Unoon perustuneen Fiorinon, jota oli tällöin valmistettu jo 25 vuoden ajan.

Fiorinossa on kahdeksanventtiilinen 1,4-litrainen (85&nbsp;hv) moottori, joka toimii etanolilla ja bensiinillä sekoitussuhteen ollessa vapaa. Voimansiirtona on viisivaihteinen manuaalivaihteisto.

## Lähteet

## Aiheesta muualla
Ernesto Samper

**Ernesto Samper** (s. 3. elokuuta 1950 Bogotá, Kolumbia) on kolumbialainen poliitikko, joka edustaa liberaalipuoluetta. Hän toimi Kolumbian presidenttinä 1994–1998. Vuodesta 2014 alkaen hän on toiminut Etelä-Amerikan valtioiden Unionin (UNASUR) pääsihteerinä. 

## Koulutus ja ura
Samper kävi koulunsa Bogotássa, ja suoritti yksityisessä La Pontificia Universidad Javeriana -yliopistossa tutkinnot sekä taloustieteessä että oikeustieteessä. Lisäksi hän suoritti taloustieteen jatko-opintoja Columbian yliopistossa asuessaan New Yorkissa.

Samper aloitti poliittisen uransa Cundinamarcan kansanedustajana 1982–1984, ja toimi Bogotan kaupunginvaltuustossa 1982–1986 ja senaattorina 1986–1990.

Samper valittiin Kolumbian presidentiksi vuonna 1994. Kautensa päättyessä vuonna 1998 hän myönsi, että vaalikampanjaan oli käytetty huumerahoja. Myöhemmin Calin kartellin edustajat myönsivät käyttäneensä kampanjaan kymmenen miljoonaa Yhdysvaltojen dollaria.

## Yksityiselämä
Samper syntyi 3. elokuuta 1950 Bogotássa. Hänen sisaruksistaan Daniel Samper on tuottelias kirjailija ja toimittaja, samoin kuin monet muut Samperin suvun jäsenet. Hän meni vuonna 1972 naimisiin Silvia Arbelaezin kanssa, jonka kanssa hänellä on yksi poika. Hän on eronnut, ja myöhemmin hän meni uusiin naimisiin Jacquin Strouss Lucenan kanssa 16. kesäkuuta 1979, ja tästä avioliitosta syntyi kaksi lasta.

## Lähteet

## Aiheesta muualla
Jake Kaminski

**Jake Kaminski** (s. 11. elokuuta 1988 Buffalo) on yhdysvaltalainen jousiampuja. Hän on muun muassa voittanut hopeaa Lontoon 2012 ja Rio de Janeiron 2016 kesäolympialaisten joukkuekilpailuissa ja kultaa maailmanmestaruuskisoissa Belekissä Turkissa 2013. 

Kaminski aloitti jousiammunnan kuusivuotiaana vuonna 1994 kotikaupungissaan Elmassa.

## Lähteet

## Aiheesta muualla
* http://jakekaminski.com/
Heikki Mattila

**Heikki Samuli Mattila** (s. 21. tammikuuta 1945 Hartola) on pituushypyn moninkertainen SM-mitalisti, joka edusti koko uransa ajan urheiluseura Joutsan Pommia. Kalevan kisojen pituushyppyyn hän otti osaa kaikkiaan 14 kertaa vuosina 1963–1980. SM-hopeaa Mattila saavutti 1973, 1975 ja 1979. SM-pronssille hän ylsi 1968 ja 1972. Maaotteluissa Mattila kilpaili vuosina 1966–1979. Ennätyksensä 780&nbsp;cm hän hyppäsi maaottelussa Palermossa syyskuussa 1975.

Työuran Heikki Mattila teki Joutsan lukiossa englannin lehtorina. Eläkkeelle hän jäi kesäkuussa 2005.

## Lähteet
XXX (vuoden 2016 elokuva)

**XXX** on vuonna 2016 ilmestynyt intialainen eroottinen draamaelokuva, jonka on ohjannut Ken Ghosh ja tuottanut Shobha Kapoor ja Ekta Kapoor (ALT Entertainment). Päärooleissa nähdään Kyra Dutt, Aparnaa Bajpai, Pryanca Talukdar ja Aparna Sharma.

Elokuvan kuvaukset alkoivat huhtikuussa 2015 ja sen ensi-ilta oli vuonna 2016.

## Näyttelijät
### Bigg Bosss!

### Sumitra G

### Bidai

### Chota Vishal

### The Climax

## Juoni
*XXX* sisältää viisi eri tarinaa, jotka tutkivat eri näkökohtia seksuaalisista suhteista.

## Sopimuksen alastomuuslause

Tuottaja Ekta Kapoor aiheutti kohua vaatimalla elokuvan näyttelijöitä allekirjoittamaan sopimuksen, johon sisältyy pykälä, ettei näyttelijä epäröi alastonkohtauksia tai kieltäydy sellaisista. Sen allekirjoitti ensimmäisenä Kyra Dutt.

## Lähteet

## Aiheesta muualla
* ''XXX'' klo Bollywood Hungama
*
Satyajit

**Satyajit** on yleinen intialainen nimi. Sana on yhdistelmä sanoista totuudenmukainen (Satya) ja voittaja (jit). Merkittäviä Satyajit-nimisiä henkilöitä:
* Satyajit Ray - merkittävä elokuvantekijä.
* Satyajit Padhye - vatsastapuhuja ja TV-persoona.
* Satyajit Chatterjee - entinen jalkapalloilija ja valmentaja.
* Satyajit Pormestari - intialainen biologi, joka toimii johtajana National Centre for Biological Sciences, Bangalore. 
* Satyajit Sharma - intialainen elokuva ja tv-näyttelijä.
* Satyajit Bhatkal - intialainen televisio-ja elokuvaohjaaja, Satyamev Jayaten luoja.
Misael Pastrana Borrero

**Misael Eduardo Pastrana Borrero** (14. marraskuuta 1923 – 21. elokuuta 1997) oli Kolumbian presidentti vuosina 1970–1974. Hän oli viimeinen Kolumbian Kansallisen rintaman eli Liberaalien ja Konservatiivien koalition presidenteistä 

Neljän vuoden kautensa aikana Pastrana pyrki lisäämään työllistymismahdollisuuksia ja kansallisia säästötoimenpiteitä päästäkseen eroon riippuvuudesta ulkomaisista investoinneista ja luotoista. Hänen kaudellaan monet kolumbialaiset saivat oikeuden kansaneläkkeeseen. 

Yksi Pastranan iskulauseista oli "auto jokaiselle Kolumbian perheelle", ja oli tuomassa ranskalaista autonvalmistajaa Renaultia Kolumbiaan. Hän edisti myös ensimmäisen kansallisen ympäristölainsäädännön luomista Latinalaisessa Amerikassa.

Pastrana kuoli Bogotássa 73-vuoden iässä. Pastranan puoliso on  María Cristina Arango Vega, jonka kanssa hänellä on kolme poikaa ja yksi tytär. Hänen toinen poikansa, Andrés Pastrana Arango oli Kolumbian presidentti vuosina 1998–2002.

## Lähteet
Carlos Lleras Restrepo

**Carlos Alberto Lleras Restrepo** (12. huhtikuuta 1908 – 27. syyskuuta 1994) oli Kolumbian presidentti vuosina 1966–1970. Hän edisti Latinalaisen Amerikan yhteistyötä kaupan alalla, ja oli Venezuelan, Kolumbian, Perun, Bolivian ja Chilen välisen vapakauppasopimuksen pääneuvottelija.

## Varhainen elämä
Lleras opiskeli La Salle -instituutissa ja Universidad Nacional de Colombiassa. Hän suoritti oikeustieteellisen tutkinnon vuonna 1930. 

## Poliittinen ura
Lleras tuli mukaan politiikkaan jo nuorena. Vuonna 1929 hän edusti liberaalipuoluetta Apulon konventissa. 21-vuotiaana hän pääsi Kolumbian Liberaalipuolueen keskuskomitean jäseneksi. 

Lleras pyrki Kolumbian presidentiksi ensimmäistä kertaa vuonna 1944, mutta hävisi. Myöhemmin, 27. marraskuuta  1965, hän pääsi liberaalipuolueen ehdokkaaksi, ja sai  konservatiivipuolueen tuen.  Näin hänestä tuli "Kansallisen Rintaman" virallinen ehdokas, joka voitti vaalit vuonna 1966. 

Presidenttikautensa jälkeen Lleras perusti poliittisen lehden *Nueva Frontera* ja toimi sen kustantajana.

## Lähteet
Trooppinen myrsky Erika

**Trooppinen myrsky Erika** oli 24.–28. elokuuta 2015 erityisesti Dominicaan, Bahamalle ja Floridaan vaikuttanut trooppinen myrsky. Dominicassa myrsky aiheutti noin 15–20 cm sademäärän alle kahdessatoista tunnissa, mikä aiheutti tulvia ja maanvyörymiä. Myrsky aiheutti arviolta 483 miljoonan dollarin tuhot.

## Lähteet

## Aiheesta muualla
Franz Xaver Zettler

**Franz Xaver Zettler** (21. elokuuta 1841 München, Saksan keisarikunta – 27. maaliskuuta 1916) oli saksalainen lasimaalari.

Zettler harjoitti alkuun kauppaa Stuttgartissa ja kotikaupungissaan mutta opiskeli samalla taidehistoriaa. Hänet palkattiin Mayerin hovimaalaamoon. Zettler, joka oli Mayerin vävy, tarttui pian yrityksen johtoon ja laajensi sitä niin, että se työllisti lähes 300 henkeä ja perusti sivupisteen Lontooseen. München kuninkaallisen lasimaalaamon lakkauttamisen jälkeen hän perusti itse lasimaalaamon, joka nousi maailmanmaineeseen. Zettler pyrki samaan laatuun kuin oli ollut vallalla lasimaalauksen kulta-aikaan 1440–1540. Yhdessä  Enzlerin ja Stockbauerin kanssa hän julkaisi teoksen Münchenin *Ausgewählte Kunstwerke aus dem Schatz der reichen Kapelle in der königlichen alten Residenz zu München*, joka esittelee Baijerin hallitsijoiden residenssin Münchner Residenzin kappelin taideteoksia.

## Lähteet
* Nordisk familjebok
Hoàng Xuân Vinh

**Hoàng Xuân Vinh** (s. 6. lokakuuta 1974) on vietnamilainen pistooliampuja. Hoàng voitti olympiakultaa 10 metrin ilmapistoolissa Rio de Janeirossa 2016. Hoàng sai Vietnamin ensimmäisen olympiakultamitalin. Hän voitti Riossa myös hopeaa 50 metrin pistoolissa.

## Lähteet
Luettelo animaatiosarjan Arttu jaksoista

Tämä on **luettelo animaatiosarjan [[Arttu (piirrossarja)|Arttu]] jaksoista**. Lista sisältää vain Yle TV2:n vuosina 2002-2003 uusintana esittämät jaksot.

## Jaksot

### 1. tuotantokausi

### 2. tuotantokausi

### 3. tuotantokausi

### Elokuva
Birkenstock

**Birkenstock** on saksalainen jalkinevalmistaja, jonka tunnetuimmat tuotteet ovat ”terveyskenkiä”, käyttäjän jalkapohjan muotoon jossain määrin mukautuvia sandaaleja ja hollannikkaita.

Birkenstock-yhtiön historia alkaa vuodesta 1774, jolloin Johann Adam Birkenstock rekisteröitiin saksalaisen Langenbergheimin  kirkonkirjoihin suutarina. Hänen pojanpoikansa Konrad Birkenstock kehitti vuonna 1897 idean uudenlaisista jalkineista, joiden pohja oli muotoiltu jalkapohjan mukaan eikä tasainen kuten siihenastisissa kengissä. Ideaa sovellettiin myös erikseen myytäviin kengänpohjallisiin, joilla sai mukavamman pohjan tasapohjaisiin kenkiin.

Ensimmäisen maailmansodan aikoihin Konradin poika Carl tuli mukaan yrityksen toimintaan ja suuntasi sitä yhä enemmän sotavammaisille tarkoitettujen ortopedisten terveyskenkien suuntaan. Seuraavan sukupolven edustaja Karl Birkenstock kehitti 1950-luvun puolivälissä sukunsa jalkineideaa edelleen tavoitteenaan niin mukava ja mukautuva kenkä, että sen käyttäminen vastaisi paljain jaloin kävelyä. Syntyi uudenlainen taipuisa kengänpohjamateriaali, joka on sekoitus lateksia, korkkia ja juuttikuitua. Pohja varustettiin kahdella nahkaremmillä, ja näin syntyi yhtiön tunnetuin tuote, Birkenstock-sandaalit.

1960-luvun puolivälissä Yhdysvaltoihin asettunut saksalainen vaatesuunnittelija Margot Fraser alkoi tuoda Birkenstockin kenkiä Pohjois-Amerikkaan. Siellä niistä tuli aluksi hippiliikkeen edustajien ja sittemmin muiden vapaamielisten ryhmien suosikkijalkine niin, että poliittisessa kielenkäytössä on käytetty termiä *Birkenstock liberals*.  1980-luvulla terveyskengät saivat tehdä tilaa lenkkitossuille ja näyttäville merkkikengille, mutta 1990-luvulla Birkenstockin laajentuneen valikoiman myyntimäärät Pohjois-Amerikassa kohosivat ennätyksiin. Kesällä 2014 *[[Helsingin Sanomat|Helsingin Sanomien]]* Nyt-liite uutisoi Birckenstock-sandaalien olevan taas trendikkäitä. Vuoden 2023 elokuva *[[Barbie (elokuva)|Barbie]]* toi Arizona-mallin sandaalit taas muotiin, ja samana vuonna yhtiö listautui pörssiin.

Birkenstockin ohella muita saman yrityksen kenkämerkkejä ovat *Alpro*-sisätyökengät, *Birki’s*-lastenkengät, *Footprints, Tatami* ja naisten *Papillio*.

## Kritiikkiä
*Helsingin Sanomien* jutussa huhtikuussa 2025 suomalaiset jalkaterapeutit kertoivat, etteivät Birkenstockit ole mitään ”terveyskenkiä”, vaan saattavat aiheuttaa pitkään käytettyinä jalkalihasten rappeutumista sekä polvi- ja selkäkipuja.

## Lähteet

## Aiheesta muualla
Perhosen uni

**Perhosen uni** on Maunu Kurkvaaran ohjaama elokuva vuodelta 1986. Elokuvassa Kurkvaara käytti kuvamateriaalia Huippuvuorilla kesällä 1955 kuvaamastaan keskeneräiseksi jääneestä elokuvasta, jonka työniminä olivat *Arktinen rakkaus* ja *Kylmien rantojen maa*. Elokuvasta olisi tullut Suomen ensimmäinen värillinen kokoillan näytelmäelokuva, mutta hanke kaatui Kurkvaaran ulkomaisen yhteistyökumppanin tehtyä konkurssin. Kuvattu materiaali jäi kuitenkin Kurkvaaran haltuun, ja 1980-luvulla hän alkoi laatia käsikirjoitusta materiaalin ympärille. Kurkvaara maalasi itse elokuvan juoneen liittyvät taulut. Elokuvan nimi tuli kiinalaisen Ma Chih-yüenin runokokoelmasta *Syysajatuksia*.

Kriitikot pitivät vanhan ja uuden kuvausmateriaalin yhdistämistä samassa elokuvassa kiehtovana ja jopa ainutlaatuisena. Elokuva oli näyttelijä Pehr-Olof Sirénin viimeinen roolityö. Elokuva sai teattereissa vain 157 katsojaa.

## Juoni

Eeva tapaa elokuvan alussa kahvilassa vanhan ystävänsä ja alkaa kertoa tälle kuluneen kesän tapahtumista omassa elämässään. Huvilalla äitinsä kanssa kesää viettävä Eeva huomaa, että äiti tuntee naapurissa asuvan eläkkeellä olevan toimittajan ja harrastelijamaalarin Sandellin mutta välttelee hänestä puhumista. Kun Sandell kuolee yllättäen, Eeva menee Sandellin huvilalle ja löytää Sandellin maalaaman taulun Eevan äidistä, kaitafilmirullan ja vanhan lehtiartikkelin, jonka kuvissa Sandell esiintyy Eevan äidin ja isoisän kanssa. Kaitafilmi on kuvattu Eevan isoisän 30 vuotta aiemmin Huippuvuorille tekemän tutkimusmatkan yhteydessä, ja myös Sandell ja Eevan äiti esiintyvät filmissä. Eeva kysyttyä asiaa äidiltään tämä kertoo olleensa Huippuvuorilla ja tavanneensa siellä Sandellin, joka oli tekemässä lehtijuttua Eevan isoisästä. Eevalle jää kuitenkin epäilys, oliko Sandellin ja Eevan äidin välillä aikanaan suhde ja olisiko Sandell Eevan isä. Lopulta hän päättää hukuttautua, koska tuntee menettäneensä pohjan elämältään. Paikalle tullut nuorukainen, filmin kertoja, estää kuitenkin tämän. Elokuvan lopussa filmin kertoja yrittää ottaa tarkempaa selkoa asioista mutta havaitsee, että Eevan äidin ja Sandellin huvilat ovat olleet vuosikausia asumattomina ja odottavat purkutuomiota.

## Näyttelijät

## Lähteet
Trimetyyliortoformaatti

**Trimetyyliortoformaatti** eli **trimetyyliortoformiaatti** tai **trimetoksimetaani** (C4H10O3) on ortoestereihin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä.

## Ominaisuudet
Huoneenlämpötilassa trimetyyliortoformaatti on väritöntä ja pistävänhajuista nestettä. Se liukenee hieman veteen, mutta hydrolysoituu erityisesti happamissa vesiliuoksissa metanoliksi ja metyyliformaatiksi. Trimetyyliortoformaatti liukenee muun muassa etanoliin ja dietyylieetteriin.

## Valmistus ja käyttö
Trimetyyliortoformiaattia valmistetaan metanolin ja vetysyanidin välisellä reaktiolla vetykloridin toimiessa katalyyttinä. Tämä on niin kutsuttu Pinner-reaktio.

Trimetyyliortoformaatti reagoi aldehydien ja ketonien kanssa muodostaen niiden dimetyyliasetaalijohdannaisen Tämä on yksi käytetyimmistä tavoista valmistaa asetaaleja. Lisäksi yhdistettä voidaan käyttää atsoksistrobiinin ja eräiden väriaineiden valmistuksessa. Trimetyyliortoformaattia on myös tutkittu käytettäväksi polttoaineena polttokennoissa.

## Lähteet
Eduardo Santos

**Eduardo Santos Montejo** (28. elokuuta 1888 Bogotá – 27. maaliskuuta 1974 Bogotá) oli  kolumbialainen kustantaja ja poliitikko, Kolumbian Liberaalipuolueen aktiivinen jäsen. Hän omisti merkittävän Bogotássa ilmestyvän sanomalehden ''El Tiempo'', ja toimi Kolumbian presidenttinä elokuusta 1938 elokuuhun 1942. Hänet valittiin vaaleissa ainoana ehdokkaana.

Eduardo Santos oli Kolumbian presidentti Juan Manuel Santosin isosetä.

## Lähteet
Altiero Spinelli

**Altiero Spinelli** (31. elokuuta 1907 Rooma – 23. toukokuuta 1986) oli italialainen poliittinen teoreetikko, kommunistipoliitikko ja Euroopan yhdistymisen puolestapuhuja. Spinelliä pidetään yhtenä Euroopan unionin perustajista. Hän oli kirjoittamassa Ventotenen manifestia ja osallistui Euroopan federalistisen liikkeen syntyvaiheisiin. Spinellillä oli vahva vaikutus ensimmäisinä vuosikymmeninä toisen maailmansodan jälkeisen Euroopan integraation ja hän oli käynnistämässä uudelleen integraatioprosessia 1980-luvulla. Hän oli Euroopan komission jäsen kuusi vuotta ja Euroopan parlamentin jäsen kymmenen vuotta. Euroopan parlamentin päärakennus Brysselissä on nimetty hänen mukaansa. 

## Varhaiset vuodet
Spinelli liittyi 17-vuotiaana Italian kommunistisen puolueen (PCI) jäseneksi vastustaakseen Benito Mussolinin fasistipuoluetta. Spinelli suuntautui radikaaliin journalismiin ja hänet pidätettiin vuonna 1927. Hän vietti kymmenen vuotta vankilassa ja sen jälkeen kuusi vuotta arestissa. Sodan aikana Spinelli oli internoituna Ventotenen saarella Gaetan lahdella yhdessä noin 800 muun poliittisen vangin kanssa. Näinä vuosina hän vieraantui Italian kommunistisesta puolueesta tuomiten Stalinin puhdistukset (jolloin monet muut vangit hylkäsivät hänet). Spinelli kieltäytyi tekemästä kompromisseja fasistisen hallinnon kanssa huolimatta tarjotusta varhaisen vapautumisen mahdollisuudesta.

## Ventotenen Manifesti
Spinelli ja Ernesto Rossi kirjoittivat vankilassa yhdessä vuonna 1941 manifestin, joka salakuljetettiin ulos vankilasta ja julkaistiin Roomassa tammikuussa 1944. Siinä hahmoteltiin toimenpiteet ja periaatteet, joilla luotaisiin vapaa ja yhdentynyt Eurooppa sodanjälkeisessä maailmassa.

## Eurokommunistiksi
Sodan jälkeen Spinelli palasi Italian kommunistisen puolueen riveihin, koska puolue omaksui muiden suurten läntisten kommunistipuolueiden tavoin (Italia, Ranska, Espanja) eurokommunismin, joka peräänkuulutti demokratiaa ja ihmisoikeuksia, eikä hyväksynyt neuvostomallista diktatuuria. Vuonna 1979 Spinelli valittiin Euroopan parlamenttiin kommunistien listalta.

## Lähteet

## Aiheesta muualla
* Petäjä, Jukka: Altiero Spinelli oli uuden Euroopan isä – häntä ei kuitenkaan juuri tunneta HS.fi. 6.8.2016.
Fiat Viaggio

**Fiat Viaggio** on Fiatin vuosina 2012–2017 Kiinan markkinoille valmistama keskiluokan automalli, joka on käytännössä Dodge Dartin uudelleennimetty versio. Viaggiosta oli Dartista poiketen saatavana sedanin lisäksi viisiovinen hatchback, jonka nimi on **Fiat Ottimo**.

Autossa käytettävä moottori on 1,4-litrainen T-Jet (120/150&nbsp;hv). Voimansiirtona on viisivaihteinen manuaalivaihteisto tai kuusiportainen kaksoiskytkinvaihteisto. 
 

## Lähteet

## Aiheesta muualla
Ryan White (jääkiekkoilija)

**Ryan Kenneth White** (s. 17. maaliskuuta 1988 Brandon, Manitoba, Kanada) on kanadalainen jääkiekkoilija, joka edustaa NHL-seura Minnesota Wildin organisaatiota. Hän on aiemmin pelannut Arizona Coyotesissa, Montreal Canadiensissa sekä Philadelphia Flyersissa. Montreal Canadiens varasi Whiten 66. pelaajana .

## Ura
White pelasi vuodet 2004–2008 WHL-joukkue Calgary Hitmenissä. Montreal Canadiens varasi hänet 66. pelaajana . Junioriuransa jälkeen White siirtyi Canadiensin AHL-farmiseura Hamilton Bulldogsiin, jossa hän teki tulokaskaudellaan 2008–2009 80 ottelussa 21 tehopistettä.

White teki NHL-debyyttinsä 5. marraskuuta 2009 ottelussa Boston Bruinsia vastaan. Hän sai ottelussa syöttöpisteen. Hänet kutsuttiin seuraavassa kuussa jälleen NHL-kokoonpanoon. Hän ehti pelaamaan 8. joulukuuta ensimmäisen erän ottelussa Ottawa Senatorsia vastaan. Hänet kuitenkin otettiin pois, kun Canadiens ei ollut raportoinut hänen nostamisestaan NHL:lle tarpeeksi ajoissa.

White teki ensimmäisen maalinsa 20. maaliskuuta 2011 ottelussa Minnesota Wildia vastaan. Hän teki ottelussa Gordie Howe -hattutempun.

Elokuussa 2014 White jätti Canadiensin organisaation siirtyessään yksivuotisella kahden suunnan sopimuksella Philadelphia Flyersiin.

1. heinäkuuta 2016 White siirtyi vapaana agenttina yhden vuoden sopimuksella Arizona Coyotesiin.

27. helmikuuta 2017 Arizona vaihtoi Whiten Minnesota Wildiin yhdessä hyökkääjä Martin Hanzalin sekä 2017 4. kierroksen varausvuoron kanssa. Vastineeksi Coyotes sai 2017 1. kierroksen varausvuoron, 2018 2. kierroksen varausvuoron, hyökkääjä Grayson Downingin sekä ehdollisen 2019 4. kierroksen varausvuoron. 
## Tilastot

## Lähteet
* 
* 
* 

### Viitteet
Felipe Almeida Wu

**Felipe Almeida Wu** (s. 11. kesäkuuta 1992 São Paulo) on brasilialainen pistooliammunnan olympiamitalisti. Wu on 169 senttimetriä pitkä ja painaa 65 kilogrammaa. 

Wu saavutti hopeaa 10 metrin ilmapistoolista vuoden 2016 kesäolympialaisista Rio de Janeirosta. Vuoden 2015 Pan-Amerikan kisoista Torontosta hän saavutti kultaa samasta lajista. Etelä-Amerikan kisoista Wulla on kaksi kultaa. Maailmancupissa hän on saavuttanut kaksi osakilpailuvoittoa.

Wu saavutti hopeaa vuoden 2010 nuorten kesäolympialaisista Singaporesta 10 metrin ilmapistoolista.

## Lähteet
Julian Weber

**Julian Weber** (s. 29. elokuuta 1994 Mainz) on saksalainen keihäänheittäjä, lajin Euroopan-mestari. 190 senttimetriä pitkä Weber edustaa USC Mainzia. Hänen valmentajanaan toimii Burkhard Looks.

Weber saavutti kultaa vuoden 2013 alle 20-vuotiaiden EM-kilpailuista Rietistä. Hän sijoittui vuoden 2016 kesäolympialaisissa Rio de Janeirossa yhdeksänneksi heitettyään tuloksen 81,36. Dohan MM-kilpailuissa 2019 hän sijoittui kuudenneksi tuloksella 81,26. Vuodelle 2021 siirretyissä Tokion olympialaisissa hän oli neljäs tuloksella 85,30. Hän sijoittui Eugenen MM-kilpailuissa 2022 neljänneksi tuloksella 86,86 ja voitti samana vuonna Euroopan-mestaruuden Münchenissä tuloksella 87,66. Budapestin MM-kilpailuissa 2023 hän sijoittui neljänneksi tuloksella 85,79. Rooman EM-kilpailuissa 2024 Weber saavutti hopeaa tuloksella 85,94. Pariisin olympialaisissa hän oli kuudes tuloksella 87,40 ja Tokion MM-kilpailuissa 2025 viides tuloksella 86,11. 

Hänen ennätyksensä on elokuussa 2025 Zürichissa heitetty 91,51.

## Tilastoja
### Henkilökohtaiset ennätykset
*keihäänheitto: 91,51 (Zürich 2025)

### Parhaat tulokset
:*10 parhaan tuloksen keskiarvo 89,32. Päivitetty 29.8.2025.*

* 91,51 (1) Zürich 28.8.2025
* 91,06 (1) Doha 16.5.2025
* 89,65 (1) Bryssel 22.8.2025
* 89,54 (2) Hengelo 6.6.2022
* 89,08 (3) Tukholma 30.6.2022
* 88,72 (1) Kassel 8.7.2023
* 88,64 (1) Berliini 1.9.2024
* 88,37 (1) Rehlingen 28.5.2023
* 88,37 (1) Dessau-Roßlau 24.5.2024
* 88,29 (2) Berliini 3.9.2016

### Kausien parhaat

*2013 79,68 Rieti 20.7.
*2014 80,72 Ulm 26.7.
*2015 81,15 Rehlingen 25.5.
*2016 88,29 Berliini 3.9.
*2017 85,85 Las Palmas  11.3.
*2018 86,63 Birmingham 18.8.
*2019 86,86 Bydgoszcz 9.8.
*2021 87,03 Zürich 9.9.
*2022 89,54 Hengelo 6.6.
*2023 88,72 Kassel 8.7.
*2024 88,64 Berliini 1.9.
***2025 91,51 Zürich 28.8.**

## Lähteet
Murron seisake

**Murron seisake** on lakkautettu seisake Keski-Karjalassa Tohmajärven kunnassa Niiralan radalla. Seisake on ollut olemassa ainakin vuodesta 1905 lähtien, mutta se on sittemmin lakkautettu. Vuoden 1975 peruskartassa seisaketta ei ole enää merkitty. Noin kilometri seisakkeen paikalta luoteeseen sijaitsee vartioimaton Halkovaara-niminen tasoristeys.

## Lähteet
Erkki Seiro

**Erkki Ilmari Seiro** (18. toukokuuta 1944 Helsinki – 7. huhtikuuta 2023 Helsinki) oli suomalainen dokumenttielokuvatuottaja ja -ohjaaja.

Seiron vanhemmat olivat Veikko Gunnar Seiro ja terveyssisar Hanna Helmi Hämäläinen. Hän pääsi ylioppilaaksi 1964 Joensuun lyseosta ja opiskeli Taideteollisessa oppilaitoksessa.

Seiro toimi freelance-elokuvaäänittäjänä ja -leikkaajana 1967–1970 ja oli Jörn Donner Productions Oy:n elokuvaleikkaajana 1970–1973, Filmi-ässä Oy:n tuotantopäällikkönä ja ohjaajana 1973–1976 sekä vuodesta 1976 Ruutukuva Oy:n toimitusjohtajana ja ohjaajana.

Seiro oli Suomen elokuvatyöntekijät ry:n johtokunnan jäsen 1970–1973, Suomen elokuva-arkisto ry:n johtokunnan jäsen vuodesta 1974, valtion kamerataidetoimikunnan puheenjohtaja 1971–1974, Taiteen keskustoimikunnan jäsen 1971–1974 ja vuodesta 1977, valtion elokuvataidetoimikunnan jäsen vuodesta 1977 sekä elokuvauudistustyöryhmän puheenjohtaja vuodesta 1976 alkaen.

Seiro on haudattu Hietaniemen hautausmaalle.

## Filmografiaa
* *[[Lapualaismorsian]]* (1967) äänittäjä
* *[[Asfalttilampaat]]* (1968) äänittäjä
* ''Vihreä leski'' (1968) äänittäjä
* ''Kesyttömät veljekset'' (1969) leikkaaja
* ''Perkele! Kuvia Suomesta'' (1971)  ohjaaja, leikkaaja, äänittäjä, suunnittelija
* *[[Lampaansyöjät]]* (1972) leikkaaja
* *[[Rakentajat]]* (1978) dokumentti Rakennustyöläisten liitosta, ohjaaja
* ''Työtä Suomen hyväksi'' (1981) dokumentti SKP:stä, ohjaaja, tuottaja, käsikirjoittaja
* *[[Haukiukko]]* (1982) dokumentti Suomen sisävesien kaloista ja kalastajista, ohjaaja, käsikirjoittaja, tuottaja
* ''Kaukana Kostamuksessa'' (1984) dokumentti Kostamuksen kaivoskaupungista, ohjaaja, tuottaja, käsikirjoittaja
* ''Jatkosota 1941–1944''. II osa (1986) ohjaaja
* ''Lapin sota 1944–1945'' (1986) ohjaaja
* *[[Asetakissa]]* (1988) dokumentti suomalaisesta sotilaasta vuosina 1939–1944, ohjaaja
* ''Kylmää kultaa'' (1988) dokumentti Lapin kullankaivajista, ohjaaja, käsikirjoittaja, tuottaja
* *[[Kodin onni (elokuva)|Kodin onni]]* (1989) dokumentti muutamista helsinkiläiskodeista 1988–1989, ohjaaja, käsikirjoittaja, tuottaja
* ''Oitsaa ei enää ole'' (1999)  henkilödokumentti merimies Oiva Holsteinista, Oitsasta, käsikirjoittaja, ohjaaja, kuvaaja, leikkaaja
* ''Hannu, Kerttu ja Freud'' (2010) dokumentti, ohjaaja
* *[[Levande]]* (2010) musiikkidokumentti, käsikirjoittaja, ohjaaja, kuvaaja, tuottaja 

## Lähteet
Kolumbian kongressi

**Kolumbian tasavallan kongressi** () on Kolumbian kaksikamarinen kansanedustuslaitos, joka käyttää maassa lainsäädäntövaltaa. 

Kolumbian kongressi koostuu 108-paikkaisesta senaatista *(Senado)* sekä edustajainhuoneesta *(Cámara de Representantes)*, jossa vuoden 2022 vaalien jälkeen on 187 edustajaa. Jäsenet molempiin kamareihin valitaan kansanäänestyksellä neljän vuoden kaudelle.  

Kongressin koostumus, organisaatio ja valtuudet määritelty Kolumbian perustuslain neljännessä pykälässä. 

Molemmat kongressin kamarit kokoontuvat uusklassisessa *Capitolio Nacional* -rakennuksessa Bogotán keskustassa. Talon rakentaminen alkoi vuonna 1847 ja päättyi vasta 1926. 

## Kongressi

### Kelpoisuus
Kummassakin kamarissa on omat kelpoisuusvaatimuksensa, jotka on vahvistettu perustuslaissa, mutta on olemassa yhteisiä sääntöjä siitä, ketkä eivät voi päästä kongressin kummankaan kamarin jäseniksi. 

Tällaisia syitä ovat esimerkiksi vankeustuomiot tai kaksoiskansalaisuus ihmisillä, jotka eivät ole syntyperäisiä Kolumbian kansalaisia.

### Yhteisistunto
Kongressi kokoontuu molempien kamarien yhteisistuntoon (*Congreso pleno*) vain poikkeuksellisissa tilanteissa. Näitä ovat:
# Presidentin virkaanastujaiset
# Vieraan valtion ja hallitusten päämiesten vastaanotto
# Oikeuskanslerin vaali
# Varapresidentin vaali kesken virkakauden
# Varapresidentin toimintakyvyttömyyden arvioiminen
# Korkeimman oikeuden tuomarien valinta
# Hallituksen ministerien epäluottamuslauseesta päättäminen 

### Istuntokaudet
Kongressilla on vuodessa kaksi sääntömääräistä istuntokautta: ensimmäinen 20 heinäkuuta - 16. joulukuu, ja toinen 16. maaliskuusta - 20. kesäkuuta . 

Hallitus voi kutsua koolle ylimääräisiä istuntoja milloin tahansa, mutta ei koskaan kesäkuun 20. päivän jälkeen vaalivuonna, ja Kongressi voi näissä istunnoissa keskustella vain hallituksen sen harkittavaksi osoittamista asioista.

## Senaatti

Senaattiin valitaan 102 jäsentä neljäksi vuodeksi. Sata senaattoria valitaan vaaleilla, joissa koko maa on yksi vaalipiiri. Loput kaksi valitaan alkukperäiskansojen yhteisöistä. 

Senaattoriksi valittavan henkilön on oltava syntyperäinen Kolumbian kansalainen, ja vaalien aikaan yli 30-vuotias.

## Edustajainhuone

Kongressin alahuoneeseen eli edustajainhuoneeseen valitaan 166 jäsentä neljäksi vuodeksi.
Vaaleissa on alueelliset vaalipiirit. 
Edustajaksi valittavan henkilön on oltava Kolumbian kansalainen (perustuu syntymään tai kansalaisuuden) ja yli 25-vuotias.

## Vaalituloksia
Vuonna 2014 valitussa kongressissa presidentti Juan Manuel Santosin keskustaoikeistolainen U-puolue sai suurimman ääniosuuden yksittäisistä puolueista. Viiden puolueen hallituskoalitio sai enemmistön sekä ylä- että alahuoneessa, mutta enemmistö oli niukempi kuin edellisellä kaudella.

## Lähteet
Zhang Jilong

**Zhang Jilong** (, s. 9. helmikuuta 1952 Yantai, Kiina) on Asian Football Confederationin varapuheenjohtaja. Aiemmin hän toimi sen puheenjohtajana 2011–2013. Hän on ollut myös FIFA:n johtokunnan jäsen.

Zhang Jilong syntyi Yantaissa, Shandongin maakunnassa Kiinassa vuonna 1952. Hän opiskeli Kiinan pääkaupungissa Pekingissä ja valmistui vuonna 1975. Vuonna 1978 hän liittyi juuri perustettuun Kiinan jalkapalloseuraan.

## Lähteet
Chris Bigras

**Christopher Bigras** (s. 22. helmikuuta 1995 Orillia, Ontario, Kanada) on kanadalainen jääkiekkoilija. Colorado Avalanche varasi Bigrasin 32. pelaajana .

## Ura
### Junioriura
OHL-seura Owen Sound Attack varasi Bigrasin toisella kierroksella 41. pelaajana CHL:n vuoden 2011 varaustilaisuudessa. Bigras siirtyi Owen Soundiin heti varausta seuranneeksi kaudeksi, 2011–2012, jolloin hän pelasi 49 ottelua tehden tehot 3+16=19. Bigras valittiin kauden aikana myös edustamaan Kanadan Ontarion joukkuetta U17 World Hockey Challengessa. Hän pelasi turnauksessa kuusi ottelua tehden yhden maalin sekä yhden syöttöpisteen. Joukkue sijoittui pronssille.

Toisella OHL-kaudellaan Bigras pelasi 68 ottelua tehoilla 8+30=38. Hän oli kauden päätteeksi liigan tehopörssin seitsemäs lukemalla +35. Lisäksi hänet valittiin pelaamaan CHL Top Prospects Gameen. Bigras pelasi kauden aikana myös Ivan Hlinkan muistoturnauksessa sekä alle 18-vuotiaiden maailmanmestaruuskilpailuissa. Kanada voitti molemmissa turnauksissa mestaruudet.

Bigras valittiin kaudeksi 2013–2014 Owen Sound Attackin varakapteeniksi. Hän pelasi 55 runkosarjaottelua. Lisäksi hän pelasi viidessä pudotuspeliottelussa tehden yhden maalin sekä kaksi syöttöpistettä. Vuodenvaihteessa hänet valittiin edustamaan Kanadan joukkuetta alle 20-vuotiaiden maailmanmestaruuskilpailuissa. Bigras pelasi turnauksessa seitsemän ottelua ilman tehopisteitä. Hänelle annettiin yksi kahden minuutin rangaistus.

Kaudella 2014–2015 Bigras pelasi viimeisen juniorikautensa. Hän edustin Owen Soundia 62 runkosarjaottelussa tehden tehot 20+51=71. Viidessä pudotuspeliottelussa hän teki maalin sekä antoi kaksi maalisyöttöä. Bigras valittiin kauden päätteeksi OHL:n ensimmäiseen tähdistökentälliseen.

### Ammattilaisura
Colorado Avalanche varasi Bigrasin toisen kierroksen alussa 32. pelaajana . Avalanche solmi syyskuussa Bigrasin kanssa tulokassopimuksen.

Bigras siirtyi 2014–2015 OHL-kauden päätyttyä Avalanchen AHL-farmiseura Lake Erie Monstersiin, jossa hän pelasi loppukauden aikana seitsemän ottelua keräten neljä syöttöpistettä sekä yhden kahden minuutin rangaistuksen.

Bigras osallistui Avalanchen kautta 2015–2016 edeltäneelle harjoitusleirille, josta hänet kuitenkin lähetettiin farmiin. Tammikuussa 2016 hänet nostettiin ensimmäisen kerran NHL-kokoonpanoon. Bigras debytoi 14. tammikuuta Avalanchen 3–0 -voitossa New Jersey Devilsiä vastaan. Hän sai ensimmäisen tehopisteensä seuraavassa ottelussa 16. tammikuuta Columbus Blue Jacketsia vastaan. Bigras teki ensimmäisen maalinsa 2. helmikuuta Minnesota Wildia vastaan. Yhteensä hän pelasi ensimmäisellä kokonaisella ammattilaiskaudellaan 31 NHL- ja 37 AHL-ottelua.

## Tilastot

## Lähteet
* 
* 
* 

### Viitteet
Shahram Amiri

**Shahram Amiri** (1977 Iran – elokuu 2016 Iran) oli iranilainen ydintutkija, jota Iranin hallitus syytti Iranin ydinohjelmaa koskevia tietojen luovuttamisesta Yhdysvalloille. Korkeimpaan oikeuteen tehty valitus ei tuottanut tulosta, ja hänet teloitettiin Iranin lain mukaan. Hän oli työskennellyt yhteistyössä Iranin puolustusministeriön kanssa. Hän puolustautui sillä, että katoaminen vuonna 2009 johtui siitä, että CIA oli kaapannut hänet pyhiinvaellusmatkalla Saudi-Arabiassa. Hänellä ei sanojensa mukaan ollut luottamuksellisia tietoja.

Amiri pääsi pakenemaan kaappaajilta ja sai kotimaahan palattuaan sankarin vastaanoton, mutta hänet pidätettiin 2011, ja hän joutui maanpetoksesta syytettynä oikeuteen. Yhdysvaltojen mukaan hän oli maassa vapaaehtoisesti.

Hirttäminen tapahtui todennäköisesti jo 2. elokuuta 2016, mutta siitä ilmoitettiin vasta 7. elokuuta.

## Lähteet
Lapualaismorsian

**Lapualaismorsian** on Mikko Niskasen ohjaama yhteiskunnallinen elokuva vuodelta 1967. Elokuva kertoo *[[Lapualaisooppera]]n* tekemisestä, mutta keskittyy Ylioppilasteatterin nuoriin näyttelijöihin ja *Lapualaisooppera* jää taustalle. *Lapualaisoopperan* ohjannut Kalle Holmberg ja musiikin säveltänyt Kaj Chydenius esiintyvät elokuvassa omana itsenään, ja harjoitusjaksoissa on mukana koko Ylioppilasteatterin näyttelijäkunta. Elokuvassa on myös dokumenttijaksoja vuoden 1930 talonpoikaismarssista, Helsingin vapusta 1967, ydinaseiden vastaisesta mielenosoituksesta ja sotilaspassien polttajista.

Elokuvan yleisömenestys oli keskitasoa, ja se tuotti voittoa 56 000 markkaa. Lisäksi elokuva sai 100 000 markan valtionpalkinnon ja se myytiin Saksan liittotasavaltaan ja Tšekkoslovakiaan.

## Näyttelijät

## Lähteet
Mondelez International

**Mondelez International** [moʊndəˈliːz] on yhdysvaltalainen monikansallinen makeisia, keksejä, välipalatuotteita ja juomia valmistava ja markkinoiva yritys.

Mondelez muodostettiin eriyttämällä se lokakuussa 2012 entisestä Kraft Foods Inc -yhtiöstä. Vuonna 2017 yritys työllisti noin 80 000 ihmistä ympäri maailmaa, ja yhtiön vuotuinen liikevaihto oli noin 26 miljardia dollaria. Yrityksellä on toimintaa yli 80 maassa. Vuonna 2017 Mondelez oli maailman toiseksi suurin makeisvalmistaja Marsin jälkeen.

Yhtiön pääkonttori sijaitsee Chicagon esikaupunkialueella Deerfieldissä, Illinois’ssa. 

## Historia

### Kraft Foods Group ja Douwe Egberts
Elokuussa 2011 Kraft Foods ilmoitti suunnitelmistaan jakautua kahteen osaan, jolloin yhden yrityksistä piti keskittyä suklaa-, makeis- ja juomaosioon ja toisen päivittäsruokatavaroihin. Yritys jakaantui kahtia lokakuussa 2012. Toisen yrityksen nimeksi tuli Mondelez International, joka on erikoistunut välipaloihin, makeisiin ja suklaaseen ja toisen yrityksen nimeksi tuli Kraft Foods Group, joka on erikoistunut päivittäisruokakaupan tuotteisiin. Kraft Foods Group myöhemmin yhdistyi Heinzin kanssa, jolloin nimi muuttui Kraft Heinziksi. Vuonna 2014 Mondelez ilmoitti yhdistävänsä kahviliiketoimintansa hollantilaisen Douwe Egbertsin kanssa. Yhtiön nimeksi tuli Jacobs Douwe Egberts ja yhtiölle siirtyivät tuotemerkit Maxwell House, Cafe Hag, Gevalia ja Jacobs. Sulautuminen vahvistettiin 6. toukokuuta 2014 ja toteutui lopullisesti 2. heinäkuuta 2015. Vuonna 2022 Mondelez myi valtaosan purukumimerkeistään (mm. Stimorolin ja Tridentin) alankomaalaiselle Perfetti Van Melle -yhtiölle.

### Arvostelu
Vuonna 2023 Mondelez joutui Ukrainan mustalle listalle jatkettuaan liiketoimintaansa Venäjällä sen jälkeen, kun Venäjä oli hyökännyt Ukrainaan vuonna 2022. Muutama pohjoismainen yritys ilmoitti lopettavansa Mondelezin tuotteiden myymisen tai tilaamisen. Mondelez maksoi vuonna 2022 Venäjälle yli 60 miljoonaa dollaria veroja. Suomen suuret päivittäistavaraketjut eivät ole pitäneet boikottia aiheellisena. Asiaan otti kantaa myös Ruotsin talousministeri Elisabeth Svantesson. Hän sanoi, että ihmisten on saatava tietää tarkemmin tuotteiden taustoista. Boikottiin ovat liittyneet myös muun muassa lentoyhtiö SAS, Ruotsin valtion rautatieyhtiö SJ, Ruotsin jalkapallomaajoukkue ja Ruotsin puolustusvoimat 

## Tuotemerkit
Mondelez International omistaa useita maailmanlaajuisia brändejä kuten Daim, Oreo, Chips Ahoy!, TUC, Belvita, Triscuit, LU, Nabisco, Club Social, Barni, ja Peek Freans (keksejä); Milka, Terry, Côte-d’Or, Toblerone, Cadbury, Marabou, Fry’s, ja Pavlides Lacta (suklaa); Trident, Dentyne, Chiclets, Halls, Stride ja Tang (juomajauheet).

Yhtiön tuotemerkkejä Suomessa ovat: 
* Keksit: Oreo, Marabou, Digestive, Café au LU, Belvita, Paussi, TUC, Ritz ja Cracotte
* Suklaa: Marabou, Milka, Cadbury, Toblerone
* Juomat: O’boy
* Juustot: Philadelphia

## Lähteet
Holditchin kaivosonnettomuus

**Holditchin kaivosonnettomuus** oli räjähdyksen ja sitä seuranneen tulipalon aiheuttama kaivosonnettomuus 2. heinäkuuta 1937 Chestertonissa, Staffordshiressa, Englannissa.

Kello 5:45 kaksi työmiestä huomasi liekin, joka eteni kohti hiilisuonta. Suonen läheisyydessä oli tuolloin 55 työmiestä, jotka vetäytyivät pääportille. Kaksi miestä jäi jälkeen ja eksyi paksussa savussa. Miesten katoaminen huomattiin 6:35, mutta etsinnöistä luovuttiin pian kun ilmeni että miesten löytyminen elossa oli epätodennäköistä.

## Lähteet
FA Community Shield 2016

**FA Community Shield 2016** oli 94. FA Community Shield, vuosittainen englantilainen jalkapallo-ottelu, joka pelataan edellisen kauden Valioliigan voittaneen joukkueen ja FA Cupin voittaneen joukkueen välillä. Ottelussa kohtasivat Valioliiga-mestari Leicester City ja FA Cupin 2015–2016 voittanut Manchester United.

## Ottelu


## Lähteet
Bomban seisake

**Bomban seisake** (lyh. Bb) on lakkautettu rautatieliikennepaikka Nurmeksessa. Se avattiin vuonna 1979 palvelemaan Nurmeksen Bomban matkailualueen joukkoliikennetarpeita. Paikalle rakennettiin vaatimaton puinen matkustajalaituri, joka on yhä olemassa. Nurmeksen rautatieasemalle on kuitenkin Bombalta lyhyt matka, minkä seurauksena Bomban seisake kävi tarpeettomaksi, ja viimeinen aikataulunmukainen matkustajajuna pysähtyi paikalla 27. toukokuuta 1990. Sen jälkeen seisakkeella on pysähtynyt ainakin museojunia.

## Lähteet
Zach Garrett

**Zach Garrett** (s. 8. huhtikuuta 1995 Wellington Missouri) on yhdysvaltalainen jousiampuja.

Zach Garrett voitti Rio de Janeiron kesäolympialaisissa 2016 jousiammunnan joukkuekilpailun hopeaa.
Joukkueeseen kuuluivat Garrettin lisäksi Jake Kaminski ja Brady Ellison.

## Lähteet

## Aiheesta muualla
* Zach Garrett - Archery
Ouida Bergère

**Ouida Bergère** (alun perin *Eunie Branch*, 14. joulukuuta 1885 Espanja – 29. marraskuuta 1974 New York) oli yhdysvaltalainen elokuvakäsikirjoittaja, näyttelijä ja näytelmäkirjailija.

Ouida Bergère syntyi Espanjan Madridissa, jossa hänen Tennesseessä syntynyt isänsä toimi liikealalla. New Yorkin Brooklynissä varttunut Bergère näytteli jo lapsena ja teki Broadway-debyyttinsä vuonna 1911. Ensimmäisen maailmansodan aikana hän perusti manageritoimiston, joka edusti näyttelijöitä. Samalla hän kirjoitti 1920-luvulla monia käsikirjoituksia Metro-Goldwyn-Mayerille, Paramountille ja Pathélle Yhdysvalloissa, Britanniassa, Ranskassa ja Italiassa tuotettuihin elokuviin. Monet varhaisimmista syntyivät yhteistyössä hänen ensimmäisen aviomiehensä Louis Weadockin kanssa, ja monet myöhemmät elokuvat ohjasi hänen toinen aviomiehensä George Fitzmaurice. Hänen pitkäaikaisin aviomiehensä oli brittinäyttelijä Basil Rathbone, vuodesta 1926 Rathbonen kuolemaan 1967 asti.

## Filmografia
### Käsikirjoittajana
*1920: Rakastamisen oikeus (*The Right to Love*)
*1920: Tanssin pyörteessä (*On with the Dance*)
*1920: Villiruusu (*Idols of Clay*)
*1922: Kolme elävää ”kuollutta” (*Three Live Ghosts*)
*1922: Elämän seikkailut (*Kick In*)
*1922: Myötä- ja vastoinkäyminen (*To Have and to Hold*)
*1923: Kuusi päivää (*Six Days*)
*1923: Kun hänen unelmansa toteutui (*Rustle of Silk*)
*1923: Ikuinen kaupunki (*The Eternal City*)
*1923: Vaarallisia valheita (*The Cheat*)
*1923: Bella Donna (*Bella Donna*)

## Näytelmiä
*The Vicious Circle
*That Woman
*Sherlock Holmes

## Lähteet

## Aiheesta muualla

*
*
Priscilla Coolidge

**Priscilla Coolidge** (1941 Lafayette, Tennessee – 2. lokakuuta 2014 Thousand Oaks, Kalifornia) oli yhdysvaltalainen laulaja ja lauluntekijä, joka valittiin *[[Billboard]]*-lehden äänestyksessä kahtena peräkkäisenä vuonna parhaaksi naislaulajaksi. Hän on esiintynyt muun muassa Bob Dylanin, Luther Vandrossin, Robbie Robertsonin ja aviomiehensä Booker T. Jonesin kanssa. Hänen laulujaan ovat levyttäneet muun muassa Willie Nelson, Emmylou Harris ja Maurice White.

Coolidge syntyi Tennesseen osavaltion Lafayettessa cherokeesukuisen baptistipapin tyttärenä. Hänen sisarensa on laulaja Rita Coolidge.

1990-luvun loppupuolella Coolidge perusti Walela-nimisen lauluyhtyeen sisarensa Ritan ja tyttärensä Laura Satterfieldin kanssa.

Lokakuussa 2014 Priscilla Coolidgen aviomies Michael Seibert ampui ensin vaimonsa ja sitten itsensä kuoliaaksi.

## Albumeja
* *Booker T. & Priscilla* (Booker T. Jonesin kanssa, 1971)
* Walela: *Unbearable Love* (2000)

## Lähteet
Zac Dalpe

**Zac Dalpe** (s. 1. marraskuuta 1989 Paris, Ontario, Kanada) on kanadalainen uransa lopettanut jääkiekkoilija. Dalpe on Carolina Hurricanesin 45. varaus .

## Tilastot

## Lähteet
* 
*
Elsa Cárdenas

**Elsa Cárdenas Rentería** (s. 5. elokuuta 1935 Tijuana) on meksikolainen näyttelijä.

Elsa Cárdenas on näytellyt yli sadassa elokuvassa sekä Hollywoodissa että Meksikossa. Lisäksi hän on näytellyt televisiosarjoissa.  

Cárdenas näytteli monien tunnettujen elokuvatähtien, kuten Elvis Presleyn, Rock Hudsonin, Elizabeth Taylorin ja James Deanin kanssa. 
 
## Filmografia (valikoima)

* *[[Jättiläinen (vuoden 1956 elokuva)|Jättiläinen]]* (1956)
* *Hiljainen sankari* (1956)
* *[[Rytmiä ja riemua Acapulcossa]]* (1963)
* *Kostaja Dakotasta* (1964)
* *[[Hurja joukko]]* (1969)

## Lähteet
Brady Ellison

**Brady Ellison** (s. 27. lokakuuta 1988 Glendale, Arizona, Yhdysvallat) on yhdysvaltalainen jousiampuja ja olympiamitalisti.

Ellison on voittanut useita arvokisamitaleja. Lontoon kesäolympialaisissa 2012 Ellison voitti hopeaa miesten joukkuekilpailussa. Rio de Janeiron kesäolympialaisissa 2016 hän voitti hopeaa miesten joukkuekilpailussa ja pronssia miesten yksilökilpailussa. Rio de Janeirossa joukkueeseen kuuluivat Ellison, Zach Garrett ja Jake Kaminski.

Ellison sai kaksi mitalia Pariisissa 2024. Hän nousi niiden turvin Yhdysvaltain historian eniten jousiammunnan olympiamitaleita ottaneeksi urheilijaksi. Ellison oli sekajoukkuekilpailussa pronssilla parinsa Casey Kaufholdin kanssa ja hopealla yksilökilpailussa. Ellison hävisi lisälaukauksilla yksilökilpailun finaalin Kim Woo-jinille.

## Lähteet

## Aiheesta muualla

* Brady Ellisonin kotisivut
Mara Abbott

**Mara Abbott** (s. 14. marraskuuta 1985 Boulder, Colorado) on yhdysvaltalainen maantiepyöräilijä. Abbott edustaa brittiläistä Wiggle High5 Pro Cycling -tallia.

Abbott voitti Italian ympäriajon vuosina 2010 ja 2013.

## Lähteet

## Aiheesta muualla
Yōmei

**Keisari Yōmei** (518–587) oli perinteisen japanilaisen tiedon mukaisesti Japanin 31. keisari. Oletettavasti hänen valtakautensa alkoi 3. lokakuuta 585 ja päättyi hänen kuolemaansa 21. toukokuuta 587. Nihonshokissa hänet tunnetaan nimellä Tachibana no Toyohi no Mikoto ().

## Taustaa
Yōmei syntyi vuonna 518. Hänen edeltäjänsä, keisari Bidatsu kuoli 14-vuotisen valtakauden jälkeen vuonna 585, jolloin vallan peri hänen nuorempi veljensä. Kuitenkin hieman myöhemmin, lokakuussa 585, Yōmei nousi valtaan. Hänen valtakautensa kesti vain alle kaksi vuotta; se päättyi, kun Yōmei kuoli 21. toukokuuta vuonna 587. Hänen ruumiinsa asetettiin arkkuun hänen kuoltuaan, ja arkku haudattiin noin kolme kuukautta hänen kuolemansa jälkeen.

## Katso myös
*Japanin keisari
*Luettelo Japanin keisareista

## Lähteet

## Kirjallisuutta
*Brown, Delmer M., Ichirō Ishida, toim. (1979). *Gukanshō: The Future and the Past. Berkeley: University of California Press*. ; OCLC 251325323
*Varley, H. Paul. (1980). *Jinnō Shōtōki: A Chronicle of Gods and Sovereigns*. New York: Columbia University Press. ; OCLC 59145842

## Aiheesta muualla
Ntare I

**Ntare I Kiwimira Savuyimba Semunganzashamba Rushatsi Cambarantama** (- 1709?) oli Burundin kuningas vuosina 1680–1709, tosin ajoitus on epävarma. Hänen oletetaan olleen Burundin ensimmäinen kuningas eli *Mwemi* ja valtion perustaja. Hän kuului legendaariseen Ntwerojen sukuun.

Burundin perustamisesta kertoo kaksi legendaa. Molempien mukaan perustajan nimi oli Cambarantama. Nykyään legendaa tulkitaan niin, että perustaja olisi ollut ruandalainen. Ennen siirtomaa-aikaa, 1800-luvun loppua, legendaa tulkitiin niin, että Cambarantama olisi tullut Burundin alueelle etelästä, Buhan valtiosta. Ntare I:n seuraaja oli Mwezi III.